# Viktória Tókareva

Viktória Samóilovna Tókareva (rus: Викто́рия Само́йловна То́карева, nascuda a Leningrad el 20 de novembre de 1937) és una guionista i contista soviètica i russa.

## Biografia

Viktória Tókareva va néixer el 1937 a Leningrad, a la família de l'enginyer Samuïl Nassónovitx Xéfter (1907-1945), d'origen jueu, i Natàlia Stepànovna Khlópova (1913—1995), d'origen russoucraïnès, natural de l'oblast de Donetsk, qui treballava com a mecanògrafa. La família del pare es va traslladar a Leningrad des de Belarús. Els pares vivien en un apartament d'una habitació a la Lesnoi Prospekt de Sant Petersburg. El pare va ser cridat a la milícia i, posteriorment, greument malalt, va ser hospitalitzat amb càncer d'esòfag i va morir el gener de 1945. Durant la guerra, la mare i les dues filles, Viktória (1937) i Reguina (1936), van ser evacuades al poble de Kíknur, óblast de Kírov, on també havia estat evacuada tota la família del seu pare. Durant molt de temps, la família va rebre l'ajut del germà gran del seu pare, "l'oncle Jénia" (Ie. N. Xéfter, 1900-1961), director de la planta metal·lúrgica de Leningrad.
L'amor per la literatura es va manifestar als 13 anys quan la seva mare li va llegir la història de Txékhov “El violí de Rothschild”. Tot i això, la passió per la literatura no es va convertir immediatament en un desig d'esdevenir escriptora: ja de petita, Tókareva va decidir estudiar medicina. Però la seva sol·licitud va ser rebutjada, i va haver de rebre una formació musical, en la qual va estudiar piano durant quatre anys, primer a l'Escola de Música de Leningrad (graduada el 1958), i després al Conservatori Estatal de Leningrad.
Després del matrimoni, Viktória Tókareva es va traslladar a Moscou. Va treballar a una escola de música infantil com a professora de cant i després va començar a escriure prosa, i després va treballar com a redactora a l'estudi de cinema Mosfilm.
El 1962, Tókareva, sota el patrocini del poeta Serguei Mikhalkov, va ingressar a l'Institut Gueràssimov de Cinematografia, departament de guionistes, on es va graduar el 1967. En el seu segon any a l'institut, per consell de Vladímir Voinóvitx, va publicar el seu primer conte, Un dia sense mentides, rus: День без вранья» (editorial Molodaia Gvàrdia).
El 1971 es va incorporar a la Unió d'Escriptors Soviètics.
Entre els llibres escrits aquests dies destaquen Happy end, rus: "Хэппи энд" (1995), En lloc de mi, rus: "Вместо меня" (1995), i Cavalls amb ales, rus: "Лошади с крыльями" (1996). També publica a les revistes Novi mir i Iunost.
El 1968 va ser guardonada amb els premis "Vedell d'or", rus: Золотой телёнок, i "Club 12 cadires", rus: Клуб 12 стульев, atorgats per Literatúrnaia gazeta. Fou un dels tres primers guardonats.

## Família

* Marit - Víktor Tókarev (1930-2019).
** Filla - Natàlia Tókareva (nascuda el 1965), va estar casada amb Valeri Todorovski.
*** Net - Piotr Valérievitx Todorovski (nascut el 1986).
*** Neta - Iekaterina Valérievna Todoróvskaia (nascuda el 1995).

## Bibliografia

* 1969 — «О том, чего не было» / "Sobre allò que no va ser"
* 1972 — «Когда стало немножко теплее» / "Quan es va fer una mica més càlid"
* 1978 — «Летающие качели» / "Gronxador volant"
* 1983 — «Ничего особенного»/ "Res especial"
* 1991 — «Сказать — не сказать…» / "Dir o no dir ..."
* 1992 — «Римские каникулы» / "Vacances romanes"
* 1993 — «Почём килограмм славы?» / "Quant és un quilo de fama?"
* 1995 — «Антон, надень ботинки!» / "Anton, posa't les botes!"
* 1995 — «Вместо меня» / "En comptes de mi"
* 1995 — «Хэппи энд» / "Happy end"
* 1996 — «Лошади с крыльями» / "Cavalls amb ales"
* 1997 — «Можно и нельзя» / "Es pot i no es pot"
* 1998 — «Этот лучший из миров» / "Aquest millor dels mons"
* 2002 — «Мужская верность» / "Fidelitat masculina"
* 2004 — «Птица счастья» / "L'ocell de la felicitat"
* 2006 — «Террор любовью» / "El terror de l'amor"
* 2009 — «Дерево на крыше» / "L'arbre a la teulada"
* 2012 — «Тихая музыка за стеной» / "Música tranquil·la darrere del mur"
* 2012 — «Короткие гудки» / "Senyals d'ocupat"
* 2013 — «Так плохо, как сегодня» / "Tan dolent com avui"
* 2014 — «Сволочей тоже жалко» / "Els enzes també fan pena"
* 2015 — «Муля, кого ты привёз?» / "Múlia, a qui vas portar?"
* 2015 — «Мои мужчины» / "Els meus homes"
* 2016 — «Немножко иностранка» / "Un poc estrangera"
* 2016 — «Кругом один обман» / "A tot arreu només hi ha enganys"
* 2017 — «Дома стоят дольше, чем люди» / "Les cases duren més que les persones"
* 2018 — «Дом за посёлком» / "La casa fora del poble"
* 2019 — «Жена поэта» / "L'esposa del poeta"

## Treballs al cinema

Tókareva va començar a treballar amb diversos realitzadors soviètics a partir de finals dels anys seixanta. Avui, Viktória Samóilovna compta amb 14 guions, molts dels quals són adaptacions de les seves històries o llibres, entre ells 100 grams per valentia (1976), Abans de l'examen (1977), Talismà” (1983).
Tres pel·lícules, Els cavallers de la sort (1971, guió amb Gueorgui Danélia), Miminó (1977, guió amb Revaz Gabriadze i Gueorgui Danélia) i Un gos caminava sobre el piano (1978), van tenir un gran èxit, especialment Miminó, que va rebre una medalla d'or al Festival Internacional de Cinema de Moscou el 1977.

## Filmografia (guionista)

* 1968 — Урок литературы / Una lliçó de literatura
* 1971 — Джентльмены удачи / Els cavallers de la sort (amb Gueorgui Danélia)
* 1973 — Совсем пропащий / Absolutament perdut (adaptació cinematogràfica de la novel·la de Mark Twain Les aventures de Huckleberry Finn, amb Gueorgui Danélia)
* 1976 — Сто грамм для храбрости / Cent grams pel coratge
* 1977 — Мимино / Minimó (amb Rezo Gabriadze i Gueorgui Danélia)
* 1977 — Перед экзаменом / Abans de l'examen
* 1978 — Шла собака по роялю / Un gos caminava sobre el piano
* 1981 — Шляпа / Barret
* 1983 — Талисман / Talismà
* 1987 — Apstākļu sakritība / Coincidència de circumstàncies
* 1993 — Ты есть… / Tu ets...
* 2000 — Вместо меня / En comptes de mi
* 2006 — Простая история / Una història senzilla

## Referències

* ↑ (rus) Почему Виктория Токарева начала писать истории о частной жизни?
* ↑ (rus) Làpida sepulcral dels pares al cementiri jueu de Preobrajenski
* ↑ «Виктория Токарева (интервью)». Serebriani Dojd, 27-12-2014.
* ↑ (rus) Виктория удачи
* ↑ (rus) Виктория удачи (интервью с писательницей): «Отец выхлопотал комнату на Лесном проспекте, на задворках Ленинграда».
* ↑ (rus)Справочник «Весь Ленинград» (1934): «Инженер Самуил Насонович Шефтер, Лесной проспект, 37, корп 5, кв. 60».
* ↑ (rus)Самуил Шефтер в эвакуационных списках
* ↑ Наталья Хлопова в эвакуационных списках (1942)
* ↑ Виктория Шефтер в эвакуационных списках (1942)
* ↑ (rus) Регина Шефтер в эвакуационных списках (1942)
* ↑ (rus) Подвиг народа: Un altre oncle, el major Abram Nassónovitx Xefter (1910-?), va comandar una divisió d'artilleria durant la Gran Guerra Patriòtica i va ser guardonat amb l'Orde de la Bandera Roja (1945).